《和孙秀才醉中二首 其一》
宋代·华镇

封人祝多子，患寡不患小。林虑行且歌，自喜身已老。

五月日可行，不践门前道。北窗足虚闲，清风飒然到。

况有樽中物，玉山恣倾倒。黄河或可断，世事未云了。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。